अनि फेरि अब युवाको पालो, अब युवाले अवसर नपाए सब बुढा मात्र बाँकी रहन्छन् नेपालमा भन्ने तर्क पनि केही हदसम्म ठीकै छ। तर उमेर, योग्यता, अनुभव अनि चुनावमा पुराना कुसंस्कृत राजनीति गर्ने पार्टी र उमेद्वारहरूलाई हराउनु पर्ने यो विशेष परिस्थितिमा किशोर थापा मेयर र रन्जु दर्शना उपमेयरको लागि उठेको भए केही बिग्रन्नथ्यो। यसले अझ धेरै मानिसहरूमा उत्साह थप्थ्यो र विवेकशील पार्टीको लचिलोपन, फराकिलो हृदयको पनि प्रसंशानै हुन्थ्यो। एक्कैपल्ट आकाश खसाल्छु जस्तो गरेर परिवर्तन गर्न खोज्दा फेरि हातमा शून्य पनि लाग्न सक्छ। अब विवेकशील पार्टीलाई किन यो प्रस्ताव स्वीकार योग्य भएन यो प्रश्न अनुत्तरित छ।
